31994R1026
L 112/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1026/94 НА КОМИСИЯТА
от 2 май 1994 година
за изменение на Регламент (ЕИО) № 1538/91 относно въвеждането на подробни правила за прилагане на Регламент (ЕИО) № 1906/90 на Съвета относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), последно изменен с Регламент (ЕО) № 3204/93 (2), и по-специално член 9 от него,
като има предвид, че Регламент (ЕИО) № 1538/91 на Комисията (3), последно изменен с Регламент (ЕИО) № 2891/93 (4) определя референтната лаборатория на Общността за контрола на съдържанието на вода на замразените и бързо замразените пилета, както и нейните правомощия и задачи; като има предвид, че референтната лаборатория на Общността трябва да изпълнява предвидените задачи;
като има предвид, че на първо време финансовата помощ на Общността следва да се предвиди за срок от три години; като има предвид, че тази разпоредба ще бъде преразгледана с оглед продължаването на периода преди изтичането на първоначалния срок;
като има предвид, че между Европейската общност и референтната лаборатория на Общността следва да се сключи договор, за да се определят условията, регулиращи изплащането на финансовата помощ;
като има предвид, че Управителният комитет по птичето месо и яйцата не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 14а от Регламент (ЕИО) № 1538/91 се добавя следният параграф 14:
„14. Комисията предоставя на референтната лаборатория на Общността „Het Spelderholt“Center for Poultry Research and Information Services, Beekbergen, Нидерландия, финансова помощ максимум 75 000 ECU за период от три години за изпълнението на задачите, предвидени в параграф 1 от приложение IХ.
Финансовата помощ се изплаща на референтната лаборатория съгласно условията по договор, сключен между Комисията, действаща от името на Европейската общност, и тази лаборатория.
Генералният директор на Генерална дирекция „Селско стопанство“ е упълномощен да подпише договора от името на Комисията.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 май 1994 година.